HMS Spearfish

Το **HMS ''Snapper*** ήταν [[υποβρύχιο]] [[κλάση πλοίου|κλάσης]] *S*, συγκεκριμένα ένα από τα σκάφη της δεύτερης ομάδας, που ναυπηγήθηκε τη δεκαετία του 1930 για το [[Βασιλικό Ναυτικό]]. Ολοκληρώθηκε το 1936 και έλαβε μέρος σε επιχειρήσεις στον [[ΒΠΠ|Β΄ Παγκόσμιο Πόλεμο]].

== Περιγραφή ==

Τα σκάφη της δεύτερης ομάδας υποβρυχίων κλάσης *S* ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη [[Βόρεια Θάλασσα]] και τη [[Βαλτική Θάλασσα|Βαλτική]]. Είχαν ολικό μήκος 63,6&nbsp;m, [[πλάτος πλοίου|πλάτος]] 7,3&nbsp;m και μέσο [[βύθισμα]] 3,6&nbsp;m. Το [[εκτόπισμα|εκτόπισμά]] τους ήταν 780&nbsp;t (768&nbsp;LT) στην επιφάνεια και 980&nbsp;t (960&nbsp;LT) σε κατάδυση. Μπορούσαν δε να επιχειρούν σε βάθος έως και 91&nbsp;m. Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο [[ντιζελοκινητήρας|κινητήρες ντίζελ]] που μπορούσαν να αποδώσουν έως και 775&nbsp;bhp έκαστος ενώ σε κατάδυση αναλάμβαναν δύο [[ηλεκτροκινητήρας|ηλεκτροκινητήρες]] των 650&nbsp;hp. Μπορούσαν να φτάσουν τους 13,75&nbsp;[[Κόμβος|kn]] στην επιφάνεια και τους 10&nbsp;kn σε κατάδυση. Η εμβέλειά τους πλέοντας στην επιφάνεια έφθανε τα  με ταχύτητα 10&nbsp;kn και τα  με ταχύτητα 2&nbsp;kn εν καταδύσει.

Διέθεταν έξι&nbsp;[[τορπιλοσωλήνας|τορπιλοσωλήνες]] των 533&nbsp;mm στην [[πλώρη]] και μπορούσαν να μεταφέρουν έως και δώδεκα [[τορπίλη|τορπίλες]]. Διέθεταν επίσης ένα πυροβόλο των 76&nbsp;mm.

== Επιχειρησιακή ιστορία ==

Το *Spearfish* παραγγέλθηκε στις 18&nbsp;Φεβρουαρίου 1935, οι εργασίες ξεκίνησαν στις 23&nbsp;Μαΐου 1935 στο [[ναυπηγείο]] της [[Cammell Laird]] στο [[Μπίρκενχεντ]] (Birkenhead) και [[καθέλκυση|καθελκύστηκε]] την 21η&nbsp;Απριλίου 1936. Ολοκληρώθηκε στις 11&nbsp;Δεκεμβρίου 1936.

Η πολεμική του πορεία ξεκίνησε δυσοίωνα, όταν στις 24&nbsp;Σεπτεμβρίου 1939 του προξένησαν σοβαρές ζημιές από γερμανικά πολεμικά πλοία στη [[Βόρεια Θάλασσα]], στα ανοικτά των ακτών της [[Δανία]]ς]. Κατάφερε να διαφύγει παρά το γεγονός ότι δεν μπορούσε να καταδυθεί. Ο βρετανικός στόλος ανοίχτηκε στη θάλασσα για να το διασώσει. Στη δύναμη που στάλθηκε συμπεριλαμβάνονταν το [[αεροπλανοφόρο]] *Ark Royal* και το [[θωρηκτό]] *Nelson*. Ο στόλος δέχθηκε επίθεση από [[βομβαρδιστικό αεροσκάφος|βομβαρδιστικά]] [[Junkers Ju 88|Ju&nbsp;88]] της *Luftwaffe* και μία βόμβα προκάλεσε ελαφρές ζημιές στο [[καταδρομικό μάχης]] *Hood*. Το *Spearfish* έφτασε με ασφάλεια στο [[Ροσάιθ]] (Rosyth) στις 26&nbsp;Σεπτεμβρίου και οι αναγκαίες επισκευές ολοκληρώθηκαν στις αρχές Μαρτίου 1940.

Άλλη αξιοσημείωτη ενέργεια έλαβε χώρα στις 11&nbsp;Απριλίου 1940, ενώ περιπολούσε στον [[Κάτεγατ]]: τορπίλισε και προκάλεσε ζημιές στο γερμανικό [[βαρύ καταδρομικό]] *Lützow* θέτοντάς το εκτός μάχης για περισσότερο από έναν χρόνο. Εκείνη την εποχή αναφέρθηκε ότι είχε βυθίσει την [[αδελφό πλοίο|αδελφό]] του *Lützow*, *Admiral Scheer*, πληροφορία που ήταν ανακριβής. Αργότερα εκείνη τη χρονιά, συγκεκριμένα στις 20&nbsp;Μαΐου, βύθισε δύο δανέζικα [[αλιευτικό|αλιευτικά]] στη Βόρεια Θάλασσα.

Το *Spearfish* απέπλευσε από το Ροσάιθ την 31η&nbsp;Ιουλίου 1940 για περιπολία στα ανοικτά των νορβηγικών ακτών. Την 1η&nbsp;Αυγούστου το εντόπισε στην επιφάνεια το γερμανικό υποβρύχιο *U-34* το οποίο επιτέθηκε στο βρετανικό πλοίο και το βύθισε, περίπου 180 ναυτικά μίλια δυτικά-νοτιοδυτικά του [[Σταβάνγκερ]]. Υπήρξε μονάχα ένας επιζών ο οποίος περισυνελέγη από το *U-34'' και κρατήθηκε ως αιχμάλωτος πολέμου.

## Παραπομπές


## Βιβλιογραφία
* 
* 
* 
* 
* 
* 
* 

Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου